Държавен вестник, бр. 102, 2010 г., стр. 5

БРОЙ  102	
Д Ъ Р Ж А В Е Н  В Е С Т Н И К 	
СТР.  5  
(6) В срока по ал. 5 Комисията за регулиране 
на съобщенията може да поиска от заявителя 
да представи в 7-дневен срок допълнително 
информация и доказателства.
(7) Комисията за регулиране на съобщени­
ята в хода на бюджетната процедура представя 
решението по ал. 5 и материалите към него 
на министъра на финансите с предложение 
за включване на размера на компенсацията 
в проекта на закон за държавния бюджет на 
Република България за следващата година.“
§ 22. Създава се чл. 29б:
„Чл. 29б. (1) Пощенският оператор със 
задължение за извършване на универсалната 
пощенска услуга организира и осъществява 
отчитане на дейността си в съответствие с 
приложимите счетоводни стандарти и прила­
гане на система за разпределение на разходите 
както общо за търговското дружество, така и 
аналитично и поотделно за:
1. универсалната пощенска услуга по видове 
услуги;
2. пощенските парични преводи;
3. неуниверсалните пощенски услуги по 
чл. 38, т. 1 – 3;
4. други търговски дейности.
(2) Приходите от универсалната пощенска 
услуга не могат да се използват за покриване 
на разходи за неуниверсални пощенски услуги 
или за други дейности.
(3) Съдържанието, начинът на разпределение 
на разходите, редът и сроковете за съгласуване 
на системата за разпределение на разходите 
на пощенския оператор със задължение за из­
вършване на универсалната пощенска услуга се 
определят с правила, разработени от Комисията 
за регулиране на съобщенията.
(4) Пощенският оператор със задължение 
за извършване на универсалната пощенска 
услуга предоставя на Комисията за регулира­
не на съобщенията годишен доклад с анализ 
на резултатите от прилагане на системата за 
разпределение на разходите не по-късно от 
31 май на текущата година.
(5) Комисията за регулиране на съобщенията 
ежегодно назначава проверки за прилагането 
на системата за разпределение на разходите от 
пощенския оператор със задължение за извърш­
ване на универсалната пощенска услуга, които 
се извършват от независим одитор. Резултатите 
от проверките са обществено достъпни.“
§ 23. В чл. 30 думите „ал. 1“ се заличават.
§ 24. В чл. 31 думите „ал. 1“ се заличават.
§ 25. В глава трета, раздел ІІ се създава 
чл. 31б:
„Чл. 31б. Пощенският оператор със задълже­
ние за извършване на универсалната пощенска 
услуга съдейства за нормалното протичане на 
измерванията по чл. 15, ал. 1, т. 7.“
§ 26. В чл. 33 се правят следните изменения 
и допълнения:
1. В ал. 2 думата „местата“ се заменя с 
„точките“.
2. В ал. 3 думата „местата“ се заменя с 
„точките“, а след думата „мрежа“ се добавя 
„на пощенския оператор със задължение за 
извършване на универсалната пощенска услуга“.
3. Създават се ал. 4, 5, 6, 7 и 8:
„(4) Броят и разположението на точките за 
достъп по ал. 3, за които се изисква откриване 
на пощенски служби съобразно нормативите по 
чл. 15, ал. 1, т. 12, могат да бъдат променяни 
след одобряване от Комисията за регулиране 
на съобщенията въз основа на мотивирано 
писмено предложение от пощенския оператор 
със задължение за извършване на универсалната 
пощенска услуга.
(5) В срок един месец от получаване на пред­
ложението по ал. 4 Комисията за регулиране 
на съобщенията се произнася с решение, като 
одобрява промените, в случай че са спазени 
нормативите по чл. 15, ал. 1, т. 12.
(6) Броят и разположението на точките за 
достъп по ал. 3, за които не се изисква откриване 
на пощенски служби съобразно нормативите 
по чл. 15, ал. 1, т. 12, могат да бъдат проме­
няни от пощенския оператор със задължение 
за извършване на универсалната пощенска 
услуга след писмено уведомление, изпратено 
до Комисията за регулиране на съобщенията в 
срок не по-късно от един месец преди датата 
на промяната.
(7) В уведомлението по ал. 6 се съдържа 
информация за начина, по който ще се гаран­
тира извършването на универсалната пощенска 
услуга.
(8) В срока по ал. 6 Комисията за регулиране 
на съобщенията може да даде задължителни 
указания на пощенския оператор със задълже­
ние за извършване на универсалната пощенска 
услуга с оглед гарантиране на извършването 
на тази услуга.“
§ 27. В чл. 34, ал. 1 в текста преди т. 1 след 
думата „следните“ се добавя „видове“.
§ 28. Член 36а се отменя.
§ 29. Член 38 се изменя така:
„Чл. 38. Неуниверсалните пощенски услуги 
включват:
1. приемане, пренасяне и доставяне на пряка 
пощенска реклама;
2. услугите по чл. 3, т. 2;
3. куриерските услуги;
4. пощенските парични преводи.“
§ 30. В чл. 39 т. 1, 2 и 3 се изменят така:
„1. извършване на универсалната пощен­
ска услуга на цялата територия на Република 
България от оператор, на когото е възложено 
задължение за извършване на тази услуга;
2. извършване на услуги, включени в обхвата 
на универсалната пощенска услуга;
3. извършване на пощенски парични пре­
води.“